22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 354 της 29 Σεπτ./3 Οκτ. 1973 (ΦΕΚ Α΄ 262) Περί ιδρύσεως εκτάκτων αυτοτελών εδρών παρά τη Γεωπονική και Δασολογική Σχολή του Πανεπιστημίου Θεσσαλονίκης. Άρθρ.1.-Ιδρύονται παρά τη Γεωπονική και Δασολογική Σχολή του Πανεπιστημίου Θεσσαλονίκης αι κάτωθι έκτακτοι αυτοτελείς έδραι. α)Δασικής Οικονομικής, έχουσα ως περιεχόμενον την εισαγωγήν εις την Δασικήν Οικονομικήν, οικονομικήν των συντελεστών της δασικής παραγωγής σχεδιασμόν διαχειρίσεως της δασικής επιχειρήσεως, προσφοράν και ζήτησιν δασικών προϊόντων, διεμπόρευσιν (MARKETING) δασικών προϊόντων, κοινωνικόν και οικονομικόν σχεδιασμόν εις την δασοπονίαν, Μακροοικονομικήν και Μικροοικονομικήν ανάλυσιν εις τας δασικάς εκμεταλλεύσεις. β)Δασικής Βιομετρίας, έχουσα ως περιεχόμενον την μέτρησιν του κατακειμένου ξύλου και των λοιπών δασικών προϊόντων, μέτρησιν ισταμένων δένδρων και διατίμησιν του όγκου αυτών, εκτίμησιν του όγκου ολοκλήρων συστάδων στατικώς (δενδρομετρία) και δυναμικώς (αυξητική), μεθόδους δασικής στατικής αναλύσεως και δειγματοληψίας και σχεδιασμόν δασικών ερευνών. Η άνω έδρα της Δασικής Βιομετρίας μετατράπηκε σε τακτική χωρίς να μεταβληθεί το περιεχόμενό της από το Π.Δ. 355/10-16 Απρ. 1981 (ΦΕΚ Α΄ 99). Σελ. 540,06(α) Τεύχος Ε83-Σελ. 44 γ)Διευθετήσεως Ορεινών Υδάτων, έχουσα ως περιεχόμενον τους νόμους τους διέποντας την κίνησιν ορεινών υδάτων, διάβρωσιν ορεινών εδαφών και αποτροπήν αυτών, διευθέτησιν ανωμάλου ροής ορεινών υδάτων δια κατασκευής τεχνικών έργων, διευθέτησιν και διαχείρισιν λεκανών απορροής και χειρισμόν βλαστήσεως λεκανών απορροής προς ρύθμισιν της υδατικής οικονομίας. Η άνω έδρα μετατράπηκε σε τακτική χωρίς να μεταβληθεί το περιεχόμενό της από το Π.Δ. 243/11-20 Μαρτ. 1981 (ΦΕΚ Α΄ 67). δ)Δασικής Εδαφολογίας, έχουσα ως περιεχόμενον γενικάς αρχάς δασικής εδαφολογίας, σχέσεις μεταξύ μητρικού πετρώματος, εδάφους και δασοσυστάδων, βιολογίαν του δασικού εδάφους, χούμον και δασικά εδάφη, εξέλιξιν δασικών εδαφών, φυσικοχημικάς ιδιότητας δασικών εδαφών, σχέσεις μεταξύ δασικού εδάφους και δασικής βλαστήσεως, έδαφος και δασικά φυτώρια, σχέσεις μεταξύ εδάφους και τεχνητώς ιδρυομένων συστάδων, μεθόδους βελτιώσεως μη παραγωγικών δασικών εδαφών, έδαφος και μεθόδους συγκομιδής και ταξινόμησιν δασικών εδαφών. ε)Θηραματολογίας και Ιχθυοκομίας των Ορεινών Υδάτων, έχουσα ως περιεχόμενον την βιολογίαν, προστασίαν, διαχείρισιν των θηραμάτων και ιχθύων ορεινών υδάτων. Άρθρ.2.-Παρ’ εκάστη των δια του άρθρ. 1 του παρόντος ιδρυομένων εδρών συνιστάται ανά μία θέσις Επιμελητού, ανά 2 θέσεις Βοηθών και ανά μία θέσις Παρασκευαστού, πέραν των υπό του 413/1971 Β.Δ/τος «περί καταργήσεως, ιδρύσεως και κατανομής θέσεων Βοηθητικού Διδακτικού Προσωπικού» προβλεπομένων και διεπόμεναι υπό των διατάξεων του Α.Ν. 553/1968 «περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων». 31.Ε.κ.21-22 Σχολή Γεωτεχνικών Επιστημών Παν/μίου Θεσ/νίκης 